
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1808 

4 Δεκεμβρίου 2003 


ΑΠΟΦΑΣΕΙ Σ 

Αριθ. ΥΠΠΟ/ΔΟΕΠΥ/ΤΟΠΥΝΣ/220/67192 
Έγκριση Απόφασης του Δ.Σ. της Ανώνυμης Εταιρείας 
«Οργανισμός Προβολής Ελληνικού Πολιτισμού Α.Ε.» 
σχετικά με την συμπλήρωση του Κανονισμού λειτουρ¬ 
γίας της. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη τις διατάξεις: 

1. Του άρθρου 6 παρ. 2Ατου Ν. 2557/1997 «Θεσμοί, μέ¬ 
τρα και δράσεις πολιτιστικής ανάπτυξης» (ΦΕΚ Α' 271) 
όπως τροποποιήθηκε με την παρ. 1 του άρθρου 6 του Ν. 
2019/2000 «Ίδρυση Εταιρείας Ολυμπιακό Χωριό 2004 
Α.Ε., προστασία Ολυμπιακών Συμβόλων και Σημάτων και 
άλλες διατάξεις» (ΦΕΚ Α' 84) και την παρ. 11 του άρθρου 
1 του Ν. 2833/2000 «θέματα προετοιμασίας των Ολυ¬ 
μπιακών Αγώνων 2004 και άλλες διατάξεις» (ΦΕΚΑ' 150). 

2. Του άρθρου 73 παρ. 16 του Ν. 3028/2002 «Για την 
προστασία των Αρχαιοτήτων και εν γένειτης Πολιτιστικής 
Κληρονομιάς» (ΦΕΚΑ' 153). 

3. Του άρθρου 29 Ατού Ν. 1558/1985 «Κυβέρνηση και 
Κυβερνητικά Όργανα» (ΦΕΚ Α' 137), όπως συμπληρώθη¬ 
κε με το άρθρο 27 του Ν. 2081/1992 (ΦΕΚΑ' 154) και αντι- 
καταστάθηκε με το άρθρο 1 παρ. 2α του Ν. 2469/1997 
(ΦΕΚΑ'38). 

4. Την ΥΠΠΟ/ΔΙΟΙΚ/Β/15333/20.3.2001 απόφασή μας, 
με την οποία εγκρίθηκε ο Οργανισμός λειτουργίας της 
Ανώνυμης Εταιρείας Προβολής της Ελληνικής Πολιτιστι¬ 
κής Κληρονομιάς Α.Ε. (ΦΕΚΒ'317), όπως τροποποιήθηκε 
με τις ΥΠΠΟ/ΔΙΟΙΚ/Β/2130/16.4.2002 (ΦΕΚ Β' 575), ΥΠ- 
ΠΟ/ΔΙΟΙΚ/Β/35705/28.6.2002 (ΦΕΚ Β' 812), ΥΠΠΟ/ 
ΓΝΟΣ/4453/28.1.2003 (ΦΕΚ Β' 84) και ΥΠΠΟ/ ΓΝΟΣ/ 
17607/4.4.2003 (ΦΕΚΒ' 400), όμοιες αποφάσεις. 

5. Την 84/22.9.2003 απόφαση του Διοικητικού Συμβου¬ 
λίου της Ανώνυμης Εταιρείας «Οργανισμός Προβολής 
Ελληνικού Πολιτισμού Α.Ε.». 

6. Το ΕΣ 3067/19.11.2003 έγγραφο του εντεταλμένου 
Συμβούλου της ανωτέρω Εταιρείας. 

7. Το γεγονός ότι από τις διατάξεις της απόφασης αυ¬ 
τής δεν προκαλείται επιπλέον δαπάνη σε βάρος του Κρα¬ 
τικού Προϋπολογισμού, αποφασίζουμε: 

Εγκρίνουμε την 84/22.9.2003 απόφαση του Διοικητικού 
Συμβουλίου της Ανώνυμης Εταιρείας με την επωνυμία 
«Οργανισμός Προβολής Ελληνικού Πολιτισμού Α.Ε.» με 


την οποία συμπληρώνεται ο Οργανισμός λειτουργίας της, 
ο οποίος διαμορφώνεται ως εξής: 

ΟΡΓΑΝΙΣΜΟΣ ΠΡΟΒΟΛΗΣ 
ΕΛΛΗΝΙΚΟΥ ΠΟΛΙΤΙΣΜΟΥ Α.Ε. 

«ΠΟΛΙΤΙΣΤΙΚΗ ΟΛΥΜΠΙΑΔΑ 2001 - 2004» 

ΟΡΓΑΝΙΣΜΟΣ ΛΕΙΤΟΥΡΓΙΑΣ 
ΚΑΙ ΔΙΑΡΘΡΩΣΗ ΥΠΗΡΕΣΙΑΚΩΝ ΜΟΝΑΔΩΝ 

Ο Οργανισμός Λειτουργίας συντάχθηκε έτσι ώστε να 
καλύπτει τις μελλοντικές δραστηριότητες της Εταιρείας. 
Παρακάτω φαίνονται συνοπτικά τα άρθρα του οργανι¬ 
σμού και ο τίτλος τους. 

Άρθρο 1. Περιεχόμενο του Οργανισμού Λειτουργίας 
(Ο.Λ.) 

Άρθρο 2. Ερμηνεία των διατάξεων του Οργανισμού Λει¬ 
τουργίας 

Άρθρο 3. Οργανωτική διάρθρωση της Εταιρείας 

Άρθρο 4. Αρμοδιότητες του Διοικητικού Συμβουλίου 
(Δ.Σ.) 

Άρθρο 5. Αρμοδιότητες της Εκτελεστικής Επιτροπής 
(ΕΈ.) 

Άρθρο 6. Αρμοδιότητες του Προέδρου του Διοικητικού 
Συμβουλίου 

Άρθρο 7. Αρμοδιότητες του Διευθύνοντα Συμβούλου 

Άρθρο 8. Αρμοδιότητες του Εντεταλμένου Συμβούλου 

Άρθρο 9. Αρμοδιότητες Διεύθυνσης Νομικών Υπηρε¬ 
σιών 

Άρθρο 10. Νομικό Συμβούλιο 

Άρθρο 11. Αρμοδιότητες Διεύθυνσης Εσωτερικού 
Ελέγχου 

Άρθρο 12. Γραμματείατου Διοικητικού Συμβουλίου 

Άρθρο 13. Αρμοδιότητες Διεύθυνσης Προβολής και 
Επικοινωνίας 

Άρθρο 14. Αρμοδιότητες Διεύθυνσης Εφαρμογής Προ¬ 
γράμματος 

Άρθρο 15. Αρμοδιότητες Διεύθυνσης Ψηφιακών Εφαρ¬ 
μογών 

Άρθρο 16. Αρμοδιότητες Διεύθυνσης Αναπτυξιακών 
Δραστηριοτήτων 

Άρθρο 17. Αρμοδιότητες Διεύθυνσης Οικονομικών Υπη¬ 
ρεσιών 

Άρθρο 18. Αρμοδιότητες Διεύθυνσης Διοικητικών Λει¬ 
τουργιών 

Άρθρο 19. Αρμοδιότητες Διεύθυνσης Διεθνών Συνερ¬ 
γασιών 

Άρθρο 20. Αρμοδιότητες Γραφείου Κοινοτικού Πλαισί¬ 
ου Στήριξης 

Άρθρο 21. Συμβούλιο Προγραμματισμού 

Άρθρο 22. Θέσεις Εργασίας Προσωπικού 

Άρθρο 23. Θέσεις Διοίκησης 

Άρθρο 24. Ειδικές Συνεργασίες 

Άρθρο 25. Χρησιμοποίηση έκτακτου προσωπικού 

Άρθρο 26. Επιτροπές και Ομάδες Εργασίας 

Άρθρο 27. Άλλες ρυθμίσεις 

Άρθρο 28. Ισχύς του Οργανισμού λειτουργίας 

Διάγραμμα: Οργανόγραμμα. 

Άρθρο 1 

Περιεχόμενο του Οργανισμού λειτουργίας (Ο.Α.) 

Με τον παρόντα Οργανισμό καθορίζεται η οργανωτική 
διάρθρωση της Εταιρείας, οι αρμοδιότητες των υπηρε¬ 
σιών της, οι θέσεις εργασίας και ο αριθμός του προσωπι¬ 
κού της Εταιρείας, με βάση τις διατάξεις του εδαφίου ιδ' 
τηςπαραγράφου 1 του άρθρου 6του Ν. 2819/2000, όπως 
τροποποιήθηκε και συμπληρώθηκε με το Ν. 2833/2000. 

Άρθρο 2 

Ερμηνεία των διατάξεων του Οργανισμού λειτουργίας 

Οι διατάξεις του Οργανισμού λειτουργίας ερμηνεύο¬ 
νται με απόφαση του Διοικητικού Συμβουλίου. Οι αρμο¬ 
διότητες των επιμέρους Υπηρεσιακών Μονάδωντης Εται¬ 
ρείας είναι ενδεικτικές. 

Άρθρο 3 

Οργανωτική διάρθρωση της Εταιρείας 

Τα διαδοχικά διοικητικά επίπεδα της οργανωτικής διάρ¬ 
θρωσης της Εταιρείας είναι: 

• Το Διοικητικό Συμβούλιο 

• Η Εκτελεστική Επιτροπή 

• Ο Πρόεδρος του Διοικητικού Συμβουλίου 

• Ο Διευθύνων Σύμβουλος 

• Ο Εντεταλμένος Σύμβουλος 

• Η Διεύθυνση 

• Η Υποδιεύθυνση 

• Το Τμήμα 

• Το Γ ραφείο 

• Το Γ ραφείου Προέδρου του Δ.Σ. 

• Το Γ ραφείο Διευθύνοντος Συμβούλου 

• Το Γ ραφείο Εντεταλμένου Συμβούλου 

Οι Υπηρεσιακές Μονάδες της Εταιρείας, σε επίπεδο Δι¬ 
εύθυνσης, είναι: 

• Η Διεύθυνση Προβολής και Επικοινωνίας (ΔΠΕ) 

• Η Διεύθυνση Εφαρμογής Προγράμματος (ΔΕΠ) 

• Η Διεύθυνση Ψηφιακών Εφαρμογών (ΔΨΕ) 

• Η Διεύθυνση Αναπτυξιακών Δραστηριοτήτων (ΔΑΔ) 

• Η Διεύθυνση Οικονομικών Υπηρεσιών (ΔΟΥ) 

• Η Διεύθυνση Διοικητικών λειτουργιών (ΔΔΑ) 

• Η Διεύθυνση Νομικών Υπηρεσιών (ΔΝΥ) 

• Η Διεύθυνση Εσωτερικού Ελέγχου (ΔΕΕ) 

• Η Διεύθυνση Διεθνών Συνεργασιών (ΔΔΣ) 

Οι Υπηρεσιακές Μονάδες σε επίπεδο Γ ραφείου είναι: 

• Η Γραμματεία Διοικητικού Συμβουλίου 

• Το Γ ραφείο Προέδρου του Δ.Σ. 

• Το Γ ραφείο Διευθύνοντος Συμβούλου 

• Το Γ ραφείο Εντεταλμένου Συμβούλου 

• Το Γ ραφείο του Κοινοτικού Πλαισίου Στήριξης (ΚΠΣ) 


Άρθρο 4 

Αρμοδιότητες του Διοικητικού Συμβουλίου (Δ.Σ.) 

Οι αρμοδιότητες του Δ.Σ. είναι αυτές που καθορίζονται 
στο συστατικό νόμο και στο καταστατικό της Εταιρείας. 

Άρθρο 5 

Αρμοδιότητες της Εκτελεστικής Επιτροπής 

Οι αρμοδιότητες της Εκτελεστικής Επιτροπής, είναι αυ¬ 
τές που καθορίζονται στην σχετική Υπουργική Απόφαση. 

Άρθρο 6 

Αρμοδιότητες του Προέδρου 
του Διοικητικού Συμβουλίου 

Οι αρμοδιότητες του Προέδρου του Διοικητικού Συμ¬ 
βουλίου είναι αυτές που καθορίζονται από το Νόμο, το κα¬ 
ταστατικό της Εταιρείας και τις αποφάσεις του Διοικητι¬ 
κού Συμβουλίου. 

Στις αρμοδιότητες του Προέδρου του Διοικητικού Συμ¬ 
βουλίου περιλαμβάνεται η απευθείας εποπτεία της Διεύ¬ 
θυνσης Προβολής και Επικοινωνίας, της Διεύθυνσης Νο¬ 
μικών Υπηρεσιών, του Νομικού Συμβουλίου, της Διεύθυν¬ 
σης Εσωτερικού Ελέγχου, της Διεύθυνσης Διεθνών 
Συνεργασιών, της Γραμματείας του Διοικητικού Συμβου¬ 
λίου και του Γ ραφείου Κοινοτικού Πλαισίου Στήριξης. 

Τ ον Πρόεδρο του Διοικητικού Συμβουλίου στην εκτέλε¬ 
ση των αρμοδιοτήτων του υποστηρίζει το Γ ραφείο του 
Προέδρου Δ.Σ., το οποίο αποτελεί υπηρεσιακή μονάδα 
της εταιρείας. 

Άρθρο 7 

Αρμοδιότητες του Διευθύνοντα Συμβούλου 

Οι αρμοδιότητες του Διευθύνοντα Συμβούλου είναι αυ¬ 
τές που καθορίζονται από το Νόμο, το καταστατικό της 
Εταιρείας και τις αποφάσεις του Διοικητικού Συμβουλίου. 

Στις αρμοδιότητες του Διευθύνοντα Συμβούλου περι¬ 
λαμβάνεται η εποπτεία της Διεύθυνσης Εφαρμογής Προ¬ 
γράμματος. 

Τον Διευθύνοντα Σύμβουλο στην εκτέλεση των αρμο¬ 
διοτήτων του υποστηρίζει το Γ ραφείο του Διευθύνοντος 
Συμβούλου, το οποίο αποτελεί υπηρεσιακή μονάδα της 
εταιρείας. 

Άρθρο 8 

Αρμοδιότητες του Εντεταλμένου Σύμβουλου 

Ο Εντεταλμένος Σύμβουλος ορίζεται με απόφαση του 
Διοικητικού Συμβουλίου και οι αρμοδιότητέςτου είναι αυ- 
τέςπου καθορίζονται από το Νόμο,το καταστατικό καιτις 
σχετικές αποφάσεις του Διοικητικού Συμβουλίου. 

Στις αρμοδιότητέςτου Εντεταλμένου Συμβούλου περι¬ 
λαμβάνεται η εποπτεία της Διεύθυνσης Ψηφιακών Εφαρ¬ 
μογών, της Διεύθυνσης Αναπτυξιακών Δραστηριοτήτων, 
της Διεύθυνσης Οικονομικών Υπηρεσιών, της Διεύθυν¬ 
σης Διοικητικών λειτουργιών και του Ανεξαρτήτου Τμή¬ 
ματος Κοινοτικού Πλαισίου Στήριξης. 

Τον Εντεταλμένο Σύμβουλο στην εκτέλεση των αρμο¬ 
διοτήτων του υποστηρίζει το Γραφείο του Εντεταλμένου 
Συμβούλου, το οποίο αποτελεί υπηρεσιακή μονάδα της 
εταιρείας. 

Άρθρο 9 

Αρμοδιότητες Διεύθυνσης Νομικών Υπηρεσιών 

Η Διεύθυνση Νομικών Υπηρεσιών έχει την αρμοδιότητα 
νομικής υποστήριξης της Εταιρείας δικαστικώς και εξω- 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


24725 


δίκως. Ως Προϊστάμενος της Διεύθυνσης ορίζεται με 
απόφαση του Διοικητικού Συμβουλίου της Εταιρείας δι¬ 
κηγόρος στον Άρειο Πάγο ή συνταξιούχος ανώτατος δι¬ 
καστής ή συνταξιούχος ανώτατο μέλος του Νομικού Συμ¬ 
βουλίου του Κράτους. Ο Προϊστάμενος έχει την ευθύνη 
εποπτείας οργάνωσης, συντονισμού και καλής λειτουρ¬ 
γίας όλων των δραστηριοτήτων της Διεύθυνσης και συμ¬ 
μετέχει, εφόσον κληθεί από τον Πρόεδρο του Διοικητικού 
Συμβουλίου, χωρίς ψήφο στις συνεδριάσεις του Διοικητι¬ 
κού Συμβουλίου και της Εκτελεστικής Επιτροπής. 

Στις αρμοδιότητες της Διεύθυνσης περιλαμβάνονται: 

• Η παροχή των αναγκαίων συμβουλών και γνωμοδο¬ 
τήσεων. 

• Η ενημέρωση των υπηρεσιών της Εταιρείας επί των 
διατάξεων της νομοθεσίας και νομολογίας σε κάθε θέμα. 

• Η κατάρτιση και ο έλεγχος των κάθε είδους συμβάσε¬ 
ων, συμφωνητικών, διακηρύξεων και κάθε άλλου νομικού 
εγγράφου. 

• Ηπαροχή κάθε απαραίτητης υπηρεσίαςγιατηνκάλυψη 
της υποχρεώσεως δημοσιότητας της Εταιρείας προς τις 
εποπτεύουσες αρχές σύμφωνα με τις ισχύουσες διατάξεις. 

• Η παράσταση ενώπιον κάθε δικαστηρίου ή Αρχής και 
η διεκπεραίωση των αναγκαίων διαδικασιών για την νομι¬ 
κή και δικαστική υποστήριξη της Εταιρείας και των οργά¬ 
νων της, εφόσον αυτά εμπλέκονται σε δικαστικές υποθέ¬ 
σεις εξαιτίας τις ιδιότητάς τους. 

• Η συμμετοχή και παροχή υποστήριξης στις κάθε εί¬ 
δους διαπραγματεύσεις που πραγματοποιεί η Εταιρεία. 

• Η κατανομή έργου και ο συντονισμός της δραστηριό¬ 
τητας των συνεργαζομένων με την Εταιρεία δικηγόρων. 

• Η συμμετοχή στις Επιτροπές της Εταιρείας. 

Άρθρο 10 
Νομικό Συμβούλιο 

Στην εταιρεία συνίσταται και λειτουργεί Νομικό Συμ¬ 
βούλιο, που συγκροτείται με απόφαση του Διοικητικού 
Συμβουλίου, με την οποία ορίζεται και η αποζημίωση των 
μελών. Στο Νομικό Συμβούλιο μετέχουν συνταξιούχοι 
ανώτατοι δικαστές, συνταξιούχοι ανώτατα μέλη του Νο¬ 
μικού Συμβουλίου του Κράτους, μέλη του Νομικού Συμ¬ 
βουλίου του Κράτους, καθηγητές Πανεπιστημίου και δι¬ 
κηγόροι. Του Συμβουλίου προεδρεύει ο Προϊστάμενος 
της Διεύθυνσης Νομικών Υπηρεσιών και στις αρμοδιότη- 
τές του εμπίπτει ιδίως η γνωμοδότηση για θέματα μείζο- 
νος σημασίας που εκφεύγουν της τρέχουσας ύλης της 
Διεύθυνσης Νομικών Υπηρεσιών, μετά από ερώτημα του 
Προέδρου του Διοικητικού Συμβουλίου της Εταιρείας. 

Άρθρο 11 

Αρμοδιότητες Διεύθυνσης Εσωτερικού Ελέγχου 

Στην Διεύθυνση Εσωτερικού Ελέγχου προίσταται συ¬ 
νταξιούχος ανώτατος δικαστικός ή δημόσιος λειτουργός. 
Στις αρμοδιότητέςτης ανήκει ο έλεγχος νομιμότητας των 
δαπανών και των συμβάσεων της Εταιρείας. Ο έλεγχος 
μπορεί να είναι προληπτικός ή κατασταλτικός, τακτικός ή 
έκτακτος και πλήρης ή δειγματοληπτικός. Το είδος και το 
αντικείμενο των ελέγχων προσδιορίζεται με απόφαση του 
Διοικητικού Συμβουλίου της Εταιρείας. 

Άρθρο 12 

Γραμματείατου Διοικητικού Συμβουλίου 

Η Γραμματεία του Διοικητικού Συμβουλίου λειτουργεί 
σε επίπεδο Γ ραφείου, αποτελεί υπηρεσιακή μονάδα της 
Εταιρείας και οι αρμοδιότητές της είναι οι εξής: 


• Προετοιμάζει τα θέματα τηςημερήσιας διάταξης, συ- 
νεργαζόμενη για το σκοπό αυτό με όλες τις Υπηρεσιακές 
Μονάδες της Εταιρείας. 

• Φροντίζει για την σύνταξη και κοινοποίηση της ημε¬ 
ρήσιας διάταξης των συνεδριάσεων του Δ.Σ. και της Ε.Ε 
σύμφωνα με τις σχετικές διατάξεις του νόμου. 

• Τηρεί τα πρακτικά των αποφάσεων του Δ.Σ. και της 
Ε.Ε. και μεριμνά για την υπογραφή τους. 

• Επιμελείται της έκδοσης των επικυρωμένων αντιγρά¬ 
φων των πρακτικών ή των αποσπασμάτων τους. 

• Αποστέλλει τα επικυρωμένα αντίγραφα των αποφά¬ 
σεων του Δ.Σ. και της Ε.Ε. προς τις κατά περίπτωση 
εμπλεκόμενες υπηρεσίες της Εταιρείας. 

• Τηρεί ευρετήρια των αποφάσεωντου Δ.Σ. και της Ε.Ε. 

• Έχει την ευθύνη της έκδοσης και παράδοσης των 
προσκλήσεων των συνεδριάσεων του Δ.Σ και της Ε.Ε κα¬ 
θώς και κάθε άλλου εγγράφου στα μέλη του Δ.Σ. και της 
Ε.Ε.. 

• Φροντίζει για την παραλαβή, χαρακτηρισμό και συ- 
σχέτιση όλων των εισερχομένων εγγράφων, που αφο¬ 
ρούν το Δ.Σ. και την Ε.Ε., την τήρηση του σχετικού πρω¬ 
τοκόλλου, καθώς και την τήρηση των πρωτοτύπων εγ¬ 
γράφων στο αρχείο. 

• Παρέχει κάθε φύσης γραμματειακή υποστήριξη για 
τις ανάγκες του Δ.Σ. και της Ε.Ε. (δακτυλογραφήσεις, 
αναπαραγωγή εγγράφων, κλπ.). 

• Δακτυλογραφεί κάθε έγγραφο Ελληνικό ή ξενόγλωσ¬ 
σο του Δ.Σ. ή της Ε.Ε. και το διεκπεραιώνει. 

• Μεριμνά για τη γραμματειακή υποστήριξη των Γενι¬ 
κών Συνελεύσεων της Εταιρείας. 

• Μεριμνά για τη συγκέντρωση των αναγκαίων στοιχεί¬ 
ων καιτην αποστολή των εγγράφων που αφορούντον κοι¬ 
νοβουλευτικό έλεγχο. 

Άρθρο 13 

Αρμοδιότητες Διεύθυνσης Προβολής και Επικοινωνίας 

Στις αρμοδιότητες της Διεύθυνσης περιλαμβάνονται: 

• Η κατάρτιση της συνολικής επικοινωνιακής στρατηγι¬ 
κής της εταιρείας. 

• Την επαφή και συνεργασία με τον έντυπο και ηλε¬ 
κτρονικό Τύπο. 

• Την κατάρτιση και υλοποίηση του προγράμματος Δη¬ 
μοσίων Σχέσεων. 

• Τον σχεδίασμά, την κατάρτιση και υλοποίηση του 
προγράμματος ενημερωτικών και διαφημιστικών εκστρα¬ 
τειών στην Ελλάδα και το εξωτερικό, για τα θέματα που 
αφορούν τις δραστηριότητες της Εταιρείας και του 
Υπουργείου Πολιτισμού. 

• Την κατάρτιση και υλοποίηση του προγράμματος χο¬ 
ρηγιών. 

• Την επιμέλεια των δημιουργικών εργασιών κατά τις 
ανάγκες της Εταιρείας. 

• Κάθε άλλο θέμα σχετικό με το αντικείμενο δραστη¬ 
ριότητας της Διεύθυνσης. 

Στα πλαίσια της Διεύθυνσης λειτουργεί Γ ραφείο Επι¬ 
κοινωνίας της Επικράτειας Πολιτισμού, το οποίο είναι 
υπεύθυνο για την προβολή των θεμάτων που αφορούν τις 
δράσεις του Υπουργείου Πολιτισμού. 

Άρθρο 14 

Αρμοδιότητες Διεύθυνσης Εφαρμογής Προγράμματος 

Στις αρμοδιότητες της Διεύθυνσης περιλαμβάνονται: 

• Η κατάρτιση των σχεδίων του ετήσιου αλλά και των 

μεσοπρόθεσμων προγραμμάτων των εκδηλώσεων που 
θα διοργανώνει η Εταιρεία. 

• Η παραλαβή των προτάσεων διοργάνωσης πολιτιστι¬ 
κών εκδηλώσεων. 

• Ο τυπικός έλεγχος των παραπάνω προτάσεων. 

• Η τήρηση αρχείου προτάσεων. 

• Ο καταμερισμός των προτάσεων σε επιτροπές επε¬ 
ξεργασίας για αξιολόγηση. 

• Ο συντονισμός των επιτροπών επεξεργασίας και η 
γραμματειακή τους υποστήριξη. 

• Η προώθηση των προτάσεων, μετά από τις σχετικές 
διαδικασίες κοστολόγησης, στα κατά περίπτωση εξου¬ 
σιοδοτημένα όργανα Διοίκησης της εταιρείας με σχετική 
εισήγηση για τη λήψη της τελικής απόφασης. 

• Η κάθε είδους αναγκαία διαπραγμάτευση για τη βελ¬ 
τίωση των όρων των συμβάσεων για την υλοποίηση του 
προγράμματος, κατά τις οδηγίες της Διοίκησης της Εται¬ 
ρείας. 

• Η προετοιμασία και η σύνταξη των όρωντων σχετικών 
συμβάσεων σε συνεργασία με την Διεύθυνση Νομικών 
Υπηρεσιών και τις Οικονομικές Υπηρεσίες της Εταιρείας 
σε σχέση με τις εισπράξεις και τις πληρωμές. 

• Η οργάνωση του σχεδίου εφαρμογής για κάθε δράση 
του προγράμματος. 

• Η παρακολούθηση της ορθής εξέλιξης των εργασιών 
υλοποίησης του προγράμματος. 

• Η τεχνική υποστήριξη, κάλυψη και μέριμνα για όλες 
τις αναγκαίες διαμορφώσεις και διαρρυθμίσεις των εσω¬ 
τερικών ή εξωτερικών χώρων που χρησιμοποιούνται για 
τις εκδηλώσεις της Εταιρείας . 

• Η ευθύνη για τον προγραμματισμό όλων των ανα¬ 
γκαίων προμηθειών για την πραγματοποίηση των εκδη¬ 
λώσεων (κατάρτιση προγράμματος προμηθειών για την 
έγκαιρη πραγματοποίησή τους). 

• Η μέριμνα για την ορθή οργάνωση των εκδηλώσεων. 

• Η μέριμνα για την αντιμετώπιση κάθε θέματος που 
αφορά διερμηνεία και μετάφραση σε σχέση με τις εκδη¬ 
λώσεις. 

• Η ευθύνη και ο έλεγχος της πιστής τήρησης των υπο¬ 
χρεώσεων και των αντιπαροχών των τρίτων έναντι της 
Εταιρείας από την εφαρμογή του προγράμματος. 

• Ο έλεγχος της ορθής εφαρμογής των συμβάσεων και 
η εκτέλεση των διαδικασιών πιστοποίησης σε συνεργασία 
με τη Διεύθυνση Οικονομικών Υπηρεσιών. 

• Κάθε άλλο θέμα σχετικό με το αντικείμενο δραστη¬ 
ριότητας της Διεύθυνσης. 

Άρθρο 15 

Αρμοδιότητες Διεύθυνσης Ψηφιακών Εφαρμογών 

Στις αρμοδιότητες της Διεύθυνσης περιλαμβάνονται τα 
εξής: 

• Η εκπόνηση ή η ανάθεση μελετών για την υλοποίηση 
έργων και σχεδίων δράσης, σχετικών με την ανάδειξη του 
πολιτισμού στην Κοινωνία της Πληροφορίας. 

• Η υλοποίηση, η επιστασία και η παρακολούθηση έρ¬ 
γων ανάπτυξης πληροφοριακών συστημάτων και αντί¬ 
στοιχων υποδομών για λογαριασμό του Υπουργείου Πο¬ 
λιτισμού, μετά από απόφαση του Υπουργού Πολιτισμού, 
με στόχοτη δημιουργία ελληνικού ψηφιακού πολιτιστικού 
αποθέματος. 

• Η διαχείριση, η μέριμνα για διαρκή τεχνική υποστήρι¬ 
ξη και η παραγωγική λειτουργία των συστημάτων που θα 
αναπτυχθούν από τα παραπάνω έργα καθώς και ο σχε- 


διασμός προγραμμάτων εκπαίδευσης για τους τελικούς 
χρήστες αυτών. 

• Ο σχεδιασμός και η υλοποίηση καινοτόμων έργων και 
δράσεωνπληροφορικής και επικοινωνιών με στόχοτηνταυ- 
τόχρονη ηλεκτρονική προβολή και κάλυψη σημαντικών πο¬ 
λιτιστικών γεγονότων καθώς και η δημιουργία «εικονικών» 
γεγονότων της πολιτιστικής κληρονομιάς και του σύγχρο¬ 
νου πολιτιστικού αποθέματος της χώρας στο διαδίκτυο. 

• Η ευθύνη για την συμμετοχή στην τεχνική υποστήρι¬ 
ξη και εξέλιξη του κεντρικού κόμβου ΟΔΥΣΣΕΑΣ του ελ¬ 
ληνικού πολιτισμού στο διαδίκτυο καθώς και η επέκταση 
και αναβάθμιση του πανελλαδικού πολιτιστικού δικτύου 
δεδομένων. 

• Η ανάπτυξη αξιοποιήσιμων, ποιοτικά και οικονομικά, 
ηλεκτρονικών εκδόσεων με πολιτιστικό περιεχόμενο. 

• Ο σχεδιασμός, η ανάπτυξη, η διαχείριση και η μέριμνα 
για διαρκή υποστήριξη του ηλεκτρονικού καταστήματος 
της εταιρείας στο διαδίκτυο καθώς και η μέριμνα για την 
ηλεκτρονική προώθηση των πωλήσεων. 

• Ο σχεδιασμός, η ευθύνη ανάπτυξης, η επιστασία και 
η μέριμνα για την τεχνική υποστήριξη και συντήρηση των 
πληροφοριακών συστημάτων που υποστηρίζουν την λει¬ 
τουργία όλων των Υπηρεσιακών Μονάδων της εταιρείας. 

• Η συμμετοχή σε εθνικά και διεθνή ερευνητικά και ανα¬ 
πτυξιακά προγράμματα, σχετικών με την εφαρμογή νέων 
τεχνολογιών στον πολιτισμό. 

• Η μέριμνα καθιέρωσης προτύπων και συστημάτων 
διασφάλισης ποιότητας των παραγομένων ψηφιακών 
προϊόντων και υπηρεσιών. 

• Η συμβουλευτική και γνωμοδοτική υποστήριξη του 
Υπουργείου Πολιτισμού σε θέματα τεχνολογιών πληρο¬ 
φορικής και επικοινωνιών. 

• Κάθε άλλο θέμα σχετικό με το αντικείμενο δραστη¬ 
ριότητας της Διεύθυνσης. 

Άρθρο 16 

Αρμοδιότητες Διεύθυνσης 
Αναπτυξιακών Δραστηριοτήτων 

Στις αρμοδιότητες της Διεύθυνσης περιλαμβάνονται τα 
εξής: 

• Η διάθεση και εμπορική αξιοποίηση προϊόντων και 
υπηρεσιών που συνδέονται με την ανάδειξη και προβολή 
της πολιτιστικής κληρονομιάς και του πολιτιστικού δυνα¬ 
μικού της χώρας και παράγονται από την εταιρεία ή τρί¬ 
τους ή δίκτυα αυτών (υπηρεσίες ΥΠ.ΠΟ., Τ.Α.Π., λοιπούς 
δημόσιους ή ιδιωτικούς φορείς). 

• Η δημιουργία και ανάπτυξη δικτύωνπώλησης (σημεία 
πώλησης) της Εταιρείας, στην Ελλάδα ή στο εξωτερικό 
και η σύνταξη του αντίστοιχου προγράμματος ανάπτυξης 
των δικτύων. 

• Η κατάρτιση μητρώων προμηθευτών και πελατών κα¬ 
θώς και η οργάνωση και διενέργεια των σχετικών προμη¬ 
θειών προϊόντων και των συνοδευτικών υλικών ή υπηρε¬ 
σιών. 

• Η κατάρτιση του γενικού προγράμματος πωλήσεων 
και των προβλέψεων πωλήσεων. 

• Η προώθηση των πωλήσεων και η σύνταξη του αντί¬ 
στοιχου ετήσιου προγράμματος. 

• Η ανάληψη παραγγελιών. 

• Η εξυπηρέτηση και η ικανοποίηση των πελατών. 

• Η διενέργεια ερευνών αγοράς, η εκπόνηση μελετών 
σε σχέση με τα παραπάνω καθώς και ο σχεδιασμός προϊ¬ 
όντων και υπηρεσιών. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


24727 


• Ο σχεδιασμός και η υλοποίηση ειδικών προγραμμά¬ 
των, δράσεων και έργωντου Υπουργείου Πολιτισμού, που 
χρηματοδοτούνται ή συγχρηματοδοτούνται από την Ευ¬ 
ρωπαϊκή Ένωση ή και από τους Εθνικούς Πόρους, όταν 
τα προγράμματα, δράσεις και έργα αυτά αφορούν στην 
ανάδειξη και προβολή της πολιτιστικής κληρονομιάς και 
του σύγχρονου πολιτισμού της χώρας. 

• Η υλοποίηση τεχνικών μελετών και έργων. 

• Η ευθύνη για τη λειτουργία αποθήκης εμπορευμά¬ 
των, η αποθήκευση και διακίνηση εμπορευμάτων, ο έλεγ¬ 
χος αποθεμάτων βάσει του προγράμματος προμηθειών 
και των τρεχουσών αναγκών του Οργανισμού, η τήρηση 
αρχείων αποθηκών εμπορευμάτων και η διενέργεια έκτα¬ 
κτων και τακτικών απογραφών. 

• Κάθε άλλο θέμα σχετικό με το αντικείμενο δραστη¬ 
ριότητας της Διεύθυνσης. 

Άρθρο 17 

Αρμοδιότητες Διεύθυνσης Οικονομικών Υπηρεσιών 

Στις αρμοδιότητες της Διεύθυνσης περιλαμβάνονται τα 
εξής: 

• Η κατάρτιση και παρακολούθηση του προϋπολογι¬ 
σμού της εταιρείας. 

• Η σύνταξη του ισολογισμού της εταιρείας. 

• Η τήρηση των διαδικασιών απεικόνισης των οικονομι¬ 
κών πράξεων της Εταιρείας (λογαριασμοί λογιστικού 
σχεδίου, βιβλία, καταστάσεις κ.λπ.) σύμφωνα με το λογι¬ 
στικό σχέδιο. 

• Η τήρηση των διαδικασιών ετοιμασίας των παραστα¬ 
τικών για την διενέργεια κάθε είδους εισπράξεων ή πλη¬ 
ρωμής δαπανών της Εταιρείας. 

• Η διενέργεια των εισπράξεων και των πληρωμών της 
Εταιρείας. 

• Η διαμόρφωση και παρακολούθηση ταμειακού προ¬ 
γράμματος της Εταιρείας. 

• Η παροχή στοιχείων για την κοστολόγηση των έργων 
και υπηρεσιών της Εταιρείας. 

• Η ευθύνη για τη λειτουργία της αποθήκης παγίων της 
Εταιρείας και η τήρηση των προβλεπομένων αρχείων 
αποθήκης παγίων καθώς και η διενέργεια απογραφών. 

Άρθρο 18 

Αρμοδιότητες Διεύθυνσης Διοικητικών λειτουργιών 

Στις αρμοδιότητες της Διεύθυνσης περιλαμβάνονται τα 
εξής: 

• Η τήρηση μητρώου και αρχείων προσωπικού. 

• Η τήρηση διαδικασιών που σχετίζονται με τις κάθε φύ¬ 
σης διοικητικές υποθέσεις του προσωπικού (προσλή¬ 
ψεις, βεβαιώσεις κ.λπ.). 

• Η τήρηση διαδικασιών μισθοδοσίας προσωπικού. 

• Η τήρηση διαδικασιών παρακολούθησης της αποδο- 
τικότηταςτου προσωπικού της εταιρείας. 

• Η μέριμνα για την κατάρτιση του προσωπικού. 

• Η εισήγηση των συστημάτων οργάνωσης και εσωτε¬ 
ρικών διαδικασιών της Εταιρείας, του γενικού συστήμα¬ 
τος προγραμματισμού και κατάρτιση των αντίστοιχων 
προγραμμάτων. 

• Η εισήγηση των συστημάτων ανάπτυξης και αξιολό¬ 
γησης του προσωπικού κατάρτιση του σχετικού προ¬ 
γράμματος. 

• Η αναπαραγωγή και διακίνηση αλληλογραφίας και 
εγγράφων. 

• Η οργάνωση, ταξινόμηση καιτήρηση γενικού αρχείου. 


• Η πρωτοκόλληση εγγράφων και αλληλογραφίας της 
Εταιρείας (κεντρικό πρωτόκολλο). 

• Η ευθύνη για τη συντήρηση καιτον καθαρισμάτων κτι¬ 
ρίων και του εξοπλισμού της Εταιρείας. 

• Τα μεταφορικά μέσα. 

• Η συγκέντρωση παραγγελιών σύμφωνα με τις ανά¬ 
γκες όλων των υπηρεσιακών μονάδων σε εξοπλισμό, 
εξαρτήματα και υλικά, αναγκαία για την εύρυθμη λει¬ 
τουργία τους, ο προγραμματισμός και η πραγματοποίηση 
των σχετικών προμηθειών, η ποιοτική και ποσοτική παρα¬ 
λαβή τους και η τήρηση του σχετικού αρχείου προμηθει¬ 
ών και προμηθευτών. 

• Η ευθύνη για τη λειτουργία της αποθήκης αναλωσί¬ 
μων, η αποθήκευση και εσωτερική διακίνηση των αναλω¬ 
σίμων υλικών, η τήρηση δελτίου εσωτερικής διακίνησης 
και ο έλεγχος των σχετικών αποθεμάτων. 

Άρθρο 19 

Αρμοδιότητες Διεύθυνσης Διεθνών Συνεργασιών 

Στις αρμοδιότητες της Διεύθυνσης περιλαμβάνονται 
όλα τα σχετικά με τις διεθνείς σχέσεις και συνεργασίες 
της Εταιρείας και των αντικειμένων που αυτή χειρίζεται 
κατά τις ειδικότερες οδηγίες του Προέδρου του Διοικητι¬ 
κού Συμβουλίου. 

Άρθρο 20 

Γραφείο Κοινοτικού Πλαισίου Στήριξης 

Στις αρμοδιότητες του Τμήματος περιλαμβάνονται τα 
εξής: 

• Η διοικητική και οικονομική παρακολούθηση της υλο¬ 
ποίησης των έργων και δράσεων που χρηματοδοτούνται 
από εθνικούς και κοινοτικούς πόρους σύμφωνα με το 
πλαίσιο διαδικασιών που προσδιορίζεται από τους φο¬ 
ρείς διαχείρισης και χρηματοδότησης. 

• Η παρακολούθηση της διαδικασίας πληρωμών τρίτων 
που αναλαμβάνουν να υλοποιήσουν τμήματα των σχετι¬ 
κών έργων. 

• Η παρακολούθηση της πορείας απορρόφησης των 
σχετικών κονδυλίων και η ενημέρωση των αρμόδιων Δι¬ 
ευθύνσεων. 

• Ο συντονισμός των μονάδων της εταιρίας που εμπλέ¬ 
κονται στην υλοποίηση των σχετικών έργων στα θέματα 
που αφορούν τις διαδικασίες διοικητικής και οικονομικής 
διαχείρισης και παρακολούθησης. 

• Ο συντονισμός των διαδικασιών για την παροχή κάθε 
στοιχείου στους ελέγχους που διενεργούνται από τις ειδι¬ 
κές υπηρεσίες διαχείρισης των Επιχειρησιακών Προγραμ¬ 
μάτων καθώς και από άλλα αρμόδια ελεγκτικά όργανα. 

• Η υποβολή στις αρμόδιες Αρχές Διαχείρισης των σχε¬ 
τικών εγγράφων που προβλέπονται από τις διαδικασίες 
διαχείρισης, παρακολούθησης και απολογισμού των έρ¬ 
γων που έχουν ενταχθεί στο Κοινοτικό Πλαίσιο Στήριξης. 

• Η τήρηση όλων των σχετικών αρχείων που αφορούν 
τη διαχείριση και παρακολούθηση των έργων. 

Άρθρο 21 

Συμβούλιο Προγραμματισμού 

Στο Συμβούλιο Προγραμματισμού, που είναι το συντο¬ 
νιστικό όργανο των υπηρεσιακών λειτουργιών, προε¬ 
δρεύει ο Πρόεδρος του Διοικητικού Συμβουλίου και συμ¬ 
μετέχουν ο Διευθύνων Σύμβουλος, ο Εντεταλμένος Σύμ¬ 
βουλος και οι Προϊστάμενοι των Διευθύνσεων της 
Εταιρείας. 

Τον Πρόεδρο του Διοικητικού Συμβουλίου όταν κωλύε¬ 
ται ή απουσιάζει αναπληρώνουν κατά σειρά ο Διευθύνων 
Σύμβουλος και ο Εντεταλμένος Σύμβουλος. 

Στο Συμβούλιο Προγραμματισμού ελέγχεται η πορεία 
των έργων των Διευθύνσεων σε σχέση με το πρόγραμμα 
δράσης της εταιρείας και με σκοπό την αποτελεσματικό¬ 
τερη απόδοση και επιλύονται προβλήματα συντονισμού 
των Υπηρεσιακών Μονάδων. 

Άρθρο 22 

Θέσεις Εργασίας Προσωπικού 

Κάθε εργαζόμενος στην Εταιρεία κατέχει μία θέση ερ¬ 
γασίας, ο τίτλος της οποίας αντιστοιχεί, κατά το δυνατό, 
στο πραγματικό της περιεχόμενο. Η ανάληψη της ευθύ¬ 
νης από έναν εργαζόμενο περισσότερων από μιας θέσης 
εργασίας, γίνεται, εάν κριθεί αυτό σκόπιμο, με εισήγηση 
του Διευθύνοντα Συμβούλου ή του Εντεταλμένου Συμ¬ 
βούλου, κατά περίπτωση και απόφαση του Διοικητικού 
Συμβουλίου. 

Οι θέσεις εργασίας διακρίνονται σε τρεις κατηγορίες, 
τις εξής: 

• Τη Διοίκηση 

• Τα στελέχη 

• Το προσωπικό υποστήριξης 

Τα στελέχη είναι πτυχιούχοι τριτοβάθμιας εκπαίδευσης 
(Α.Ε.Ι. ή Τ.Ε.Ι.) ή διαθέτουν ιδιαίτερη γνώση και επαγγελ¬ 
ματική εμπειρία στον τομέα που απασχολούνται και κατα¬ 
λαμβάνουν θέσεις Διευθυντών, Υποδιευθυντών, Τμημα- 
ταρχών, Υπευθύνων Γραφείων και Υπευθύνων Ειδικών 
Προγραμμάτων, ή απλού στελέχους στο πλαίσιο των αρ¬ 
μοδιοτήτων της κάθε Υπηρεσιακής Μονάδας στην οποία 
υπηρετούν, με απόφαση του Διοικητικού Συμβουλίου. 

Το Προσωπικό Υποστήριξης είναι απόφοιτοι δευτερο¬ 
βάθμιας (Δ.Ε.) ή πρωτοβάθμιας (Υ.Ε.) εκπαίδευσης και 
καταλαμβάνουν τις αναγκαίες θέσεις διοικητικού και λοι¬ 
πού προσωπικού που υποστηρίζει το έργο των Υπηρεσια¬ 
κών Μονάδων. 

Οι θέσεις εργασίας της Εταιρείας, είναι συνολικά δια¬ 
κόσιες (200) έκτων οποίων οι τρεις καταλαμβάνονται από 
τη Διοίκηση βάσει του άρθρου 22 του παρόντος. 

Οι θέσεις που αναφέρονται παραπάνω δεν είναι απα¬ 
ραίτητο να καλύπτονται όλες. Η κάλυψή τους και ο αριθ¬ 
μός των εργαζομένων ανά Υπηρεσιακή Μονάδα, εξαρτά- 
ται από τις δραστηριότητες της Εταιρείας. 

Άρθρο 23 
θέσεις Διοίκησης 

Στο επίπεδο της Διοίκησης της Εταιρείας προβλέπονται 
οι θέσεις του Προέδρου του Διοικητικού Συμβουλίου, του 
Διευθύνοντος Συμβούλου και του Εντεταλμένου Συμβού¬ 
λου οι οποίες και καταλαμβάνονται με το διορισμό των 
αντιστοίχων οργάνων, όπως προβλέπουν οι κείμενες δια¬ 
τάξεις. 


Άρθρο 24 

Ειδικές συνεργασίες 

Εκτός των συγκεκριμένων θέσεων εργασίας, που ανα¬ 
λυτικά προβλέπονται στο προηγούμενο άρθρο του Ορ¬ 
γανισμού λειτουργίας, η Εταιρεία, μετά από απόφαση 
του Διοικητικού Συμβουλίου, δύναται να συνεργάζεται και 
με εξωτερικούς συνεργάτες για την κάλυψη ειδικών ανα¬ 
γκών. 

Άρθρο 25 

Χρησιμοποίηση εκτάκτου προσωπικού 

Με απόφαση του Διοικητικού Συμβουλίου της Εταιρεί¬ 
ας και με σκοπό την εκτέλεση εργασιών, δύναται να προ¬ 
σλαμβάνεται με σύμβαση ορισμένου χρόνου ή έργου 
έκτακτο προσωπικό για κάλυψη εποχικών αναγκών της 
Εταιρείας. Το προσωπικό αυτό πρέπει να έχει αποδεδειγ¬ 
μένη εμπειρία πάνω στο ειδικό θέμα για το οποίο συνά- 
πτεται η σύμβαση. 

Άρθρο 26 

Επιτροπές και Ομάδες Εργασίας 

Με απόφαση του Δ.Σ. της Εταιρείας, είναι δυνατόν να 
συγκροτούνται Επιτροπές ή Ομάδες Εργασίας, από το 
προσωπικό της Εταιρείας ή και από τρίτους, με καθήκο¬ 
ντα και αρμοδιότητες που δεν εντάσσονται στις αρμοδιό¬ 
τητες των υπηρεσιακών μονάδων ή από ειδικότητες που 
δεν υφίστανται στο απασχολούμενο ανθρώπινο δυναμικό 
ή για αντικείμενα στα οποία η εταιρεία δεν έχει αναπτύξει 
επαρκή τεχνογνωσία. 

Άρθρο 27 
Άλλες ρυθμίσεις 

Η κατανομή του προσωπικού στις διάφορες υπηρεσια¬ 
κές μονάδες, η επιμέρους οργάνωση αυτών (υποδιευ¬ 
θύνσεις, τμήματα κλπ.) και ο ορισμός των υπευθύνων Δι¬ 
ευθύνσεων, Υποδιευθύνσεων, Τμημάτων κλπ. γίνεται με 
απόφαση του Διοικητικού Συμβουλίου, ανάλογα με τις 
εκάστοτε ανάγκες. 

Ο τρόπος λειτουργίας κάθε Υπηρεσίας της Εταιρείας 
καθώς και κάθε άλλη λεπτομέρεια, εκτός αυτών που ορί¬ 
ζονται από το Νόμο, είναι δυνατόν να ρυθμίζονται με ειδι¬ 
κούς κανονισμούς ή αποφάσεις του Διοικητικού Συμβου¬ 
λίου. 

Άρθρο 28 

Ισχύς του Οργανισμού λειτουργίας 

Ο παρών Οργανισμός λειτουργίας εγκρίνεται από το Δι¬ 
οικητικό Συμβούλιο της Εταιρείας και η ισχύς εφαρμογής 
του αρχίζει από την ημερομηνία της τελικής έγκρισής του 
από τον Υπουργό Πολιτισμού. 

Με την έναρξη εφαρμογής του παρόντος παύει να ισχύ¬ 
ει κάθε προηγούμενη απόφαση με αντίθετο περιεχόμενο. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 28 Νοεμβρίου 2003 

Ο ΥΠΟΥΡΓΟΣ 

ΕΛΕΥΘΕΡΙΟΣ ΒΕΝΙΖΕΛΟΣ 


Δ/ΝΣΗ Δ/ΝΣΗ Δ/ΝΣΗ 

ΨΗΦΙΑΚΩΝ ΑΝΑΠΤΥΞΙΑΚΩΝ ΟΙΚΟΝΟΜΙΚΩΝ 

ΕΦΑΡΜΟΓΩΝ ΔΡΑΣΤΗΡΙΟΤΗΤΩΝ ΥΠΗΡΕΣΙΩΝ 












24730 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΐΙρ: νν\Λ/\/ν.θί.9Γ - β-ΓΠ3ίΙ: \λ/θ 6 ιτι 351 θγ @ βί. 9γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410)597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 Θυτο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 ευ ιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - ιόιτι για δημοσιεύματα μετά το 1994 καθορίζεται σε 30 θυτο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙθΓΠθΙ 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 


30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 


ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.; 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' καιΔ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 θυτο ανά έτος παλαιότητας και κατά τεύχος 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθίτίθί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































